അനധികൃതമായി വിദേശമദ്യം വിറ്റു കോതമംഗലത്ത് ഒരാള് അറസ്റ്റില് കോതമംഗലം: അനധികൃതമായി വിദേശ മദ്യം വില്പ്പന നടത്തിയ കുട്ടമംഗലം പരീക്കണ്ണി കുറ്റിയാനിക്കല് വീട്ടില് രാജനെ 60 പോത്താനിക്കാട് പൊലീസ് അറസ്റ്റു ചെയ്തു. ഇയാളുടെ കൈവശമുണ്ടായിരുന്ന ഒന്പതു ലിറ്റര് വിദേശമദ്യവും, ഉപയോഗിച്ചിരുന്ന സ്കൂട്ടറും, കൈവശമുണ്ടായിരുന്ന രൂപയും പൊലീസ് കസ്റ്റഡിയിലെടുത്തു. ജില്ലാ പൊലീസ് മേധാവി കെ കാര്ത്തിക്കിന് ലഭിച്ച രഹസ്യ വിവരത്തെ തുടര്ന്ന് നടത്തിയ പരിശോധനയിലാണ് ഇയാള് പിടിയിലാകുന്നത്. പോത്താനിക്കാട് പൊലീസ് ഇന്സ്പെക്ടര് നോബിള് മാനുവല്, സബ് ഇന്സ്പെക്ടര് ശശി എന്.പി, എ,എസ്ഐ അഷ്റഫ് സീനിയര് സിവില് പൊലീസ് ഓഫീസര് സലിം, സിവില് പൊലീസ് ഓഫീസര് ദീപു എന്നിവരടങ്ങിയ സംഘമാണ് പ്രതിയെ അറസ്റ്റ് ചെയ്തത്. മദ്യവില്പ്പനയുമായി ബന്ധപ്പെട്ട് ഇയാള്ക്കെതിരെ ഊന്നുകല്, കുട്ടമ്ബുഴ എന്നീ പൊലീസ് സ്റ്റേഷനുകളിലും കോതമംഗലം എക്സൈസ് ഓഫീസിലും കേസുകളുണ്ട്. കോടതിയില് ഹാജരാക്കിയ പ്രതിയെ റിമാന്ഡ് ചെയ്തു Stories you may Like